Θάνατοι τριών αδελφών στην Πάτρα

Η υπόθεση θανάτου τριών παιδιών στην Πάτρα, αναφέρεται στα ΜΜΕ και ως «υπόθεση της Πάτρας», αφορά την αστυνομική έρευνα για τον θάνατο, μέσα σε διάστημα τριών χρόνων, των παιδιών της οικογένειας Δασκαλάκη. Η μητέρα των παιδιών, Σωτηρία (Ρούλα) Πισπιρίγκου, έχει συλληφθεί και κρίθηκε ομόφωνα προφυλακιστέα, για απόπειρα και τελεσμένη ανθρωποκτονία εκ προθέσεως κατά της κόρης της, Γεωργίας (Τζωρτζίνας) Δασκαλάκη, μετά από χορήγηση κεταμίνης. Η υπόθεση έχει απασχολήσει και διεθνή μέσα ενημέρωσης.

Τον Μάρτιο του 2024, η Ρούλα Πισπιρίγκου καταδικάστηκε ομόφωνα σε ισόβια κάθειρξη από το Μικτό Ορκωτό Δικαστήριο, το οποίο την έκρινε ομόφωνα ένοχη για τη δολοφονία της πρωτότοκης κόρης της, Τζωρτζίνας.

Στις 18 Μαρτίου 2025, κρίθηκε ομόφωνα ένοχη για τους θανάτους των δύο μικρότερων παιδιών της, Μαλένας και Ίριδας, όπως αποφάσισε, μετά από πολύμηνη ακροαματική διαδικασία, το Μικτό Ορκωτό Δικαστήριο. Η εισαγγελέας της έδρας πρότεινε να μην της αναγνωριστεί κανένα ελαφρυντικό και να της επιβληθεί ποινή δύο φορές ισόβια κάθειρξη.

 Χρονικό 
Στις 13 Απριλίου 2019, η 3,5 ετών Μαρία-Ελένη (Μαλένα) Δασκαλάκη, πέθανε στο Νοσοκομείο Παίδων, ενώ είχε εισαχθεί με λευχαιμία σε αρχικό στάδιο, με τους ιατρούς να θεωρούν την κατάσταση απολύτως ιάσιμη. 

Στις 21 Μαρτίου 2021, η έξι μηνών αδελφή τους, Ίριδα Δασκαλάκη, βρέθηκε νεκρή στην κούνια της με ένα ματωμένο πανάκι πάνω της. Τον Ιούλιο του 2021, ολοκληρώθηκε και απεστάλη η ιατροδικαστική έκθεση από την ιατροδικαστή, Αγγελική Τσιόλα. Ακολούθησε γονιδιακός έλεγχος, όπου ολοκληρώθηκε στις 30 Μαρτίου 2022, με αρνητικό αποτέλεσμα ως προς την ύπαρξη γονιδιακού προβλήματος.

Στις 11 Απριλίου 2021, η Τζωρτζίνα Δασκαλάκη εισήχθη στο Καραμανδάνειο Νοσοκομείο στην Πάτρα. Υποβλήθηκε σε καρδιοπνευμονική αναζωογόνηση για πάνω από 50 λεπτά και επανήλθε, ωστόσο είχε υποστεί υποξική ισχαιμική εγκεφαλοπάθεια. Στις 29 Ιανουαρίου 2022, η τετραπληγική πλέον Τζωρτζίνα Δασκαλάκη, πέθανε στο Νοσοκομείο Παίδων. Στις 9 Φεβρουαρίου, η εισαγγελία Πατρών παρήγγειλε προκαταρκτική έρευνα για τα τρία κορίτσια. Στις 30 Μαρτίου, εκδόθηκε ένταλμα σύλληψης για τη μητέρα, η οποία απολογήθηκε στις 4 Απριλίου σε ανακρίτρια στην Αθήνα. Με σύμφωνη γνώμη ανακρίτριας και εισαγγελέως, κρίθηκε προφυλακιστέα και οδηγήθηκε στις Φυλακές Κορυδαλλού.

Τον Ιούλιο του 2022, ασκήθηκε στη μητέρα ποινική δίωξη για ανθρωποκτονία κατά συρροή και των τριών παιδιών της. H Πισπιρίγκου δήλωσε αθώα, ενώ ο δικηγόρος της, Αλέξης Κούγιας, ισχυρίστηκε ότι «είναι το μεγαλύτερο δικαστικό σκάνδαλο από τότε που εγώ δικηγορώ».«Η Πισπιρίγκου είναι αθώα - Τα παιδάκια είχαν ημερομηνία λήξεως». Epoli.gr. 24.10.23. Ανακτήθηκε στις 04/02/2024. Την αθωότητα της Πισπιρίγκου υπερασπίστηκαν η μητέρα της,«Η κόρη μου είναι αθώα, δεν θα σκότωνε ποτέ τα παιδιά της» κατέθεσε η μητέρα της Ρούλας Πισπιρίγκου. athensvoice.gr. 13.09.2023. Ανακτήθηκε στις 04/02/2024. η αδελφή της και ο πατριός της.Αδερφή Ρούλας Πισπιρίγκου: «Τη στηρίζω μέχρι τελικής πτώσεως - Είναι αθώα, είναι μάνα υπόδειγμα». iefimerida.gr. 31/03/2022. Ανακτήθηκε στις 04/02/2024.

Τελικά, στις 29 Μαρτίου 2024 η Ρούλα Πισπιρίγκου καταδικάστηκε όμοφωνα σε ισόβια κάθειρξη από το Μικτό Ορκωτό Δικαστήριο, το οποίο την έκρινε ομόφωνα ένοχη για τη δολοφονία της πρωτότοκης κόρης της, Τζωρτζίνας. Το δικαστήριο υιοθέτησε την εισαγγελική πρόταση για επιβολή της ισόβιας κάθειρξης.

«Το δικαστήριο επιβάλλει, ομόφωνα, στην κατηγορούμενη την ποινή της ισόβιας κάθειρξης. Εκ του νόμου, η ποινή δεν έχει αναστολή της έφεσης ή αναστέλλουσα δύναμη», ανέφερε η πρόεδρος, χαρακτηριστικά.

Άλλωστε, το γεγονός ότι η υπεράσπιση της κατηγορούμενης δεν ζήτησε ελαφρυντικά, καθιστούσε μονόδρομο τα ισόβια, καθώς η αναγνώρισή τους και μόνο θα μπορούσαν να τα «σπάσουν».

Η Ρούλα Πισπιρίγκου, αντιμετώπισε την ποινή ανεπηρέαστη, μοιάζοντας να έχει προετοιμαστεί για την καταδικαστική απόφαση των δικαστών.

Ακολούθησε η δίκη για τα άλλα δύο της παιδιά, Ίριδα και Μαλένα, κατά την οποία η Ρούλα Πισπιρίγκου κρίθηκε ομόφωνα ένοχη και δεν της αναγνωρίστηκε κανένα ελαφρυντικό ενώ της επιβλήθηκε η ποινή των δις ισόβια από το Μικτό Ορκωτό Δικαστήριο.

«Δολοφόνος δεν είμαι, δεν σκότωσα κανένα από τα παιδιά μου», είχε αναφέρει στη μαραθώνια απολογία της σημειώνοντας πως ελπίζει σε μια δίκαιη απόφαση. 

Τα λόγια της, ωστόσο, δεν έπεισαν την εισαγγελέα της έδρας η οποία στη 12ωρη αγόρευσή της ήταν καταπέλτης για την κατηγορούμενη, ζητώντας την καταδίκη της. 

Σύμφωνα με την εισαγγελέα, ο λόγος που η Ρούλα Πισπιρίγκου «πνίγει τα παιδιά της» είναι για να συνεχιστεί ο γάμος της με τον Μάνο Δασκαλάκη: «Ο εγωκεντρισμός της της τρώει τα σωθικά. Θέλει να κρατήσει τον σύζυγό της κοντά της. Υπερτερεί ο εγωισμός της για να ακολουθήσει να ζει το επίπλαστο όνειρο. Τι γίνονται τα κοριτσάκια; Άμοιρες Ιφιγένειες για να ζει σε έναν επίπλαστο γάμο. Αρκεί να είναι με τον Δασκαλάκη. Δείχνει άτομο που λειτουργεί μεθοδικά και μελετημένα. Την απώλεια της αγάπης προδίδει το ψυχρό της βλέμμα που βρίσκεται σε συμφωνία με την παγωμάρα των δακτύλων της», ανέφερε χαρακτηριστικά η εισαγγελέας στην αγόρευσή της.

 Σημειώσεις 

 Παραπομπές 

Κατηγορία:Έγκλημα
Κατηγορία:Έγκλημα στην Ελλάδα